b"\n_START_ARTICLE_\nBullets\n_START_SECTION_\nTuotanto\n_START_PARAGRAPH_\nSarjan p\xc3\xa4\xc3\xa4kirjoittaja on Antti Pesonen, muina k\xc3\xa4sikirjoittajina ovat Kirsi Vikman ja Matti Laine. Sarjan p\xc3\xa4\xc3\xa4ohjaaja on Pete Riski. Antti J. Jokinen on ohjannut Brysseliss\xc3\xa4 kuvatun materiaalin. Sarjan p\xc3\xa4\xc3\xa4kuvaaja on Rauno Ronkainen, muut kuvaajat ovat Jean-No\xc3\xabl Mustonen sek\xc3\xa4 Max Smeds._NEWLINE_Sarjan kuvaukset alkoivat Brysseliss\xc3\xa4 joulukuussa 2017 ja vuoden 2018 alussa kuvaukset siirtyiv\xc3\xa4t Helsinkiin. Kuvaukset p\xc3\xa4\xc3\xa4ttyiv\xc3\xa4t Georgiassa toukokuussa 2018. _NEWLINE_Sarja on yhteistuotanto saksalaisen Nadconin ja belgialaisen Lunamine/Lumi\xc3\xa9rin kanssa. Sarjan maailman levityksest\xc3\xa4 vastaa Sky Vision. _NEWLINE_Sarjasta esitettiin otteita ensi kertaa maailmalle MIP Drama Buyers' Summit tilaisuudessa 8. huhtikuuta 2018, jonne valittiin kuusi mielenkiintoista sarjaa ymp\xc3\xa4ri maailmaa. Bullets palkittiin Coup de Coeur -palkinnolla."